*GRAD OMIŠ*

*Upravni odjel za gospodarstvo i društvene djelatnosti*

Obrazac 5. 1. Ugovor o financiranju

GRAD OMIŠ, Trg kralja Tomislava 5, 21310 Omiš, OIB 492199622160, kojeg zastupa gradonačelnik \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Grad Omiš)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv, adresa i OIB Korisnika), zastupan po\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime osobe ovlaštene za zastupanje Korisnika) (u daljnjem tekstu: Korisnik) sklopili su slijedeći

**UGOVOR**

**o financiranju programa/projekata**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Članak 1.**

Na temelju Poziva za predlaganje programa/projekata javnih potreba u sportu Grada Omiša u 2025. godini, pod KLASA: 620-01/24-01/14; URBROJ: 2181-7-04/2-24-01 od 20. studenog 2024. godine, koji je bio objavljen na službenim internetskim stranicama Grada Omiša \_\_\_\_\_\_\_\_\_\_\_\_ godine (u daljnjem tekstu: Poziv) i Odluke gradonačelnika Grada Omiša o načinu raspodjele raspoloživih sredstava iz Proračuna Grada Omiša za 2025. godinu namijenjenih financiranju javnih potreba koje se odnose na brigu o djeci, socijalnu skrb, primarnu zdravstvenu zaštitu, odgoj i obrazovanje, kulturu, tehničku kulturu, sport, zaštitu i spašavanje i ostale javne potrebe Grada Omiša pod KLASA: 550-01/24-01/03; URBROJ: 2181-7-04/3-24-1 od 13. kolovoza 2024. godine (u daljnjem tekstu: Odluka), Grad Omiš će isplatiti Korisniku na teret sredstava osiguranih u Proračunu Grada Omiša za 2025. godinu, na Razdjelu 03, Glava 01. Program\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Aktivnost \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pozicija\_\_\_\_\_\_\_\_\_, konto \_\_\_\_\_\_ iznos od \_\_\_\_\_\_\_\_\_\_\_\_\_\_\_\_\_ kuna (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

za financijsku potporu programu/projektu: „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“.

Financijska potpora odobrava se za: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Članak 2.**

Sredstva iz članka 1. ovog Ugovora mogu se koristiti isključivo za provedbu prihvatljivih aktivnosti navedenog programa/projekta sukladno uvjetima Poziva, prema Obrascu - 1\* (podaci o prijavitelju, opisu i proračunu programa/projekta za 2025.)

**Članak 3.**

Ovaj Ugovor primjenjuje se na proračunsku godinu 2025.

**Članak 4.**

U svrhu provedbe programa/projekta iz članka 1. ovog Ugovora Grad Omiš će vršiti isplate sukladno likvidnim mogućnostima proračuna i programskim, odnosno stvarnim potrebama korisnika, na osnovu njegovog podnesenog zahtjeva, a u pravilu prema odgovarajućim mjesečnim ili kvartalnim svotama u odnosu na ukupna godišnja sredstva predviđena za svaku od namjena.

Grad Omiš će sredstva doznačivati Korisniku na žiro račun broj IBAN\_\_\_\_\_\_\_\_\_\_\_\_\_\_\_\_\_\_ otvoren u \_\_\_\_\_\_\_\_\_\_\_\_\_\_\_\_\_\_\_\_\_.

**Članak 5.**

Radi kontrole namjenskog korištenja sredstava, Korisnik se obavezuje dostaviti Gradu Omišu izvješće o izvršenju programa/projekta koje treba sadržavati:

* opisni izvještaj provedbe programa/projekta (na propisanom obrascu)
* financijski izvještaj provedbe programa/projekta (na propisanom obrascu) uz detaljno dokumentiranje svih troškova:
* za bezgotovinska plaćanja-preslike računa (R1 ili R2) koji glase na Korisnika te pripadajući izvod,
* za gotovinska plaćanja-preslike računa (R1 ili R2) koji glase na Korisnika, preslike isplatnica iz blagajne,
* ostalu dokumentaciju - putni nalozi s pripadajućim prilozima, dokumenti na temelju kojih su obavljena plaćanja (ugovori, sporazumi, obračuni honorara i sl.).

Korisnik je obavezan opisno i financijsko izvješće o provedbi programa/projekta dostaviti Gradu Omišu najkasnije do 31. siječnja 2026. godine.

**Članak 6.**

Grad Omiš pridržava pravo kontinuiranog praćenja i vrednovanja izvršenja Programa/Projekta Korisnika iz članka 1. Ugovora, te kontrole u bilo koje vrijeme trajanja financiranja, odnosno u razdoblju od 1 godine nakon završetka Programa/Projekta.

Grad Omiš može neposrednu kontrolu iz prethodnog stavka ovog ugovora obaviti kroz terenski posjet prostorijama Korisnika, te je o namjeri izvršenja neposredne kontrole dužan prethodno obavijestiti Korisnika.

Korisnik ovlašćuje Grad Omiš da radi nadzora namjenskog korištenja sredstava iz članka 1. ovog Ugovora neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva koje je dobio od Grada Omiša u ime financijske potpore.

**Članak 7.**

Sredstva iz članka 1. stavka 1. ovoga Ugovora Korisnik se obvezuje utrošiti strogo namjenski, isključivo za Ugovorom utvrđenu svrhu.

Grad Omiš ima pravo obustaviti dodjelu ili tražiti povrat doznačenih sredstava za provedbu odobrenog programa/projekta ukoliko Korisnik:

* nije realizirao program/projekt utvrđen proračunom/troškovnikom i ugovorom,
* nije utrošio sva odobrena i doznačena sredstva,
* sredstva nije koristio namjenski i sukladno preporukama Grada Omiša
* iz neopravdanih razloga nije podnio izvješće u propisanom roku.

Grad Omiš ima pravo obustaviti dodjelu ili smanjiti iznos sredstva namijenjen provedbi programa/projekta i u slučaju da dođe do poremećaja u ostvarivanju planiranih prihoda Grada Omiša.

Grad Omiš ne snosi odgovornost, neposrednu ili posrednu, za štete i propuste proizašle iz bilo koje aktivnosti Korisnika u provedbi ugovorenog Programa/Projekta.

O okolnostima iz stavka 2. i 3. ovoga članka, Grad Omiš će obavijestiti Korisnika pisanim putem.

**Članak 8.**

Svaka ugovorna strana zadržava pravo otkazati ovaj Ugovor, pisanom obaviješću o otkazu, u slučaju kršenja obaveza od druge ugovorne strane.

Grad Omiš zadržava pravo otkazati ovaj Ugovor i u slučaju iz članka 7. stavka 3. ovoga Ugovora, bez ikakve daljnje odgovornosti prema Korisniku.

**Članak 9.**

Obavezuje se Korisnik u svojim javnim nastupima o provedbi programa/projekta i njegovim rezultatima, te kroz svoje promidžbene materijale navesti Grad Omiš kao instituciju koja sufinancira projekt koji je predmet ovog Ugovora.

**Članak 10.**

Svi obrasci koje je Korisnik priložio kao dokumentaciju za predmetni natječaj, a tiču se njegovih i drugih osobnih podataka, kao i podataka opisa i proračuna Programa/Projekta za koji su sredstva odobrena, te izjave zatražene natječajem, sastavni su dio ovog Ugovora i Korisnik je suglasan za njihovu uporabu u zbirkama podataka koje vodi Grad Omiš.

**Članak 11.**

Za praćenje izvršenja svih obaveza iz ovog Ugovora zadužuje se Upravni odjel za gospodarstvo i društvene djelatnosti Grada Omiša.

**Članak 12.**

Ugovorne strane su suglasne da će sve eventualne sporove u vezi s provedbom ovog Ugovora rješavati sporazumno, a ukoliko to nije moguće nadležan je sud u Splitu.

**Članak 13.**

Ovaj Ugovor sastavljen je u tri (3) istovjetna primjerka, od kojih jedan (1) primjerak zadržava

Korisnik, a dva primjerka Grad Omiš.

**Članak 14.**

Ugovor stupa na snagu danom potpisa obiju ugovornih strana.

Za Korisnika : Za Grad Omiš :

Gradonačelnik

Osoba ovlaštena za zastupanje \_\_\_\_\_\_\_\_\_\_\_\_\_\_\_\_

KLASA:

URBROJ:

Mjesto i datum :

Omiš, :